Hanno Schotter

Hanno Schotter (sündinud 14. novembril 1941 Tallinnas) on eesti veterinaararst ja poliitik.

Ta lõpetas 1959. aastal Tallinna 20. Keskkooli.http://www.tyhisg.tln.edu.ee/images/textifailid/vilistlased.pdf 1960. aastal asus ta Eesti Põllumajanduse Akadeemiasse veterinaariat õppima, lõpetas EPA aastal 1965.

Pärast EPA lõpetamist suunati ta tööle Tasuja kolhoosi ning ta asus elama Märjamaale. Ta pidas 20 aastat loomaarsti ametit ja 4 aastat peazootehniku ametit.

Aastatel 1990–1992 oli ta Eesti Vabariigi Ülemnõukogu liige. 20. augustil 1991 hääletas ta Eesti iseseisvuse taastamise poolt. Ta oli ka Eesti Kongressi saadik.

Ta pole kuulunud NLKP ridadesse. 1996. ja 1999. aasta kohaliku omavalitsuse volikogude valimistel kandideeris ta Märjamaa alevivolikokku (Reformierakonna nimekirjas), sai vastavalt 37 ja 32 häält ning osutus alevivolikokku valituks.http://www.vvk.ee/varasemad/k96/tulemus/1009000000.htmlhttp://www.vvk.ee/varasemad/k99/tulemus/1009000000.html Ta kandideeris ka 2005. aasta kohaliku omavalitsuse volikogude valimistel Märjamaa vallavolikokku (Reformierakonna nimekirjas), sai 19 häält ning ta ei osutunud valituks.http://www.vvk.ee/varasemad/k02/tulemus/1010000000.html

Hiljem on tema töökohaks märgitud AST Saeveski OÜ.

Tunnustus
 2002 Riigivapi V klassi teenetemärk
 2006 Riigivapi III klassi teenetemärk

 Viited 

 Kirjandus 
 "Ühistöö" 27. veebruar 1990

Kategooria:Eesti Vabariigi Ülemnõukogu liikmed
Kategooria:Eesti Kongressi liikmed
Kategooria:Eesti loomaarstid
Kategooria:Riigivapi V klassi teenetemärgi kavalerid
Kategooria:Riigivapi III klassi teenetemärgi kavalerid
Kategooria:Sündinud 1941